《奉和武相公省中宿斋，酬李相公见寄》
唐代·郑絪

高阁安仁省，名园广武庐。沐兰朝太一，种竹咏华胥。

禁静疏钟朝，庭开爽韵虚。洪钧齐万物，缥帙整群书。

寒露滋新菊，秋风落故蕖。同怀不同赏，幽意竟何如。

作者简介：郑絪（752年-829年），字文明，荥阳人。生于唐玄宗天宝十一年，卒于文宗太和三年，年七十八岁。幼有奇志，善属文，所交皆天下名士。擢进士、宏辞高第。累迁中书舍人。唐德宗时宰相。宪宗即位，拜同中书门下平章事，进门下侍郎。居相位凡四年。后自河中节度入为检校尚书左仆射。絪守道寡欲，治事笃实，世以耆德推之。太和中，以太子太傅致仕。卒，谥曰宣。絪著有文集三卷，《新唐书艺文志》传于世。